ועדת החוקה, חוק ומשפט, כנסת 16, פרוטוקול מספר 642, 2005-12-19 09:30

גדעון סער: אנחנו בדיון בהכנה לקריאה שלישית של הצעת חוק הבחירות לכנסת (תיקון מס' 56) (מידע מפנקס הבוחרים והוראת שעה).

גדעון סער: התיקון הזה עוסק בשתי סוגיות נפרדות.

גדעון סער: סוגייה אחת זה נושא האינטרנט, והסוגייה השנייה זה נושא הצבעת מפוני גוש קטיף וצפון השומרון.

גדעון סער: אני רוצה לעסוק קודם בסעיף 1, שבו עסק יושב-ראש הוועדה, ולשאול את היועצת המשפטית האם הסעיף הזה וההסדר שקבוע בו הוא ההסדר שהיה מקובל על יושב-ראש הוועדה.

קרן ויינמן: זה הסדר שהיה מקובל על יושב-ראש הוועדה.

קרן ויינמן: צריך לעשות בו רק תיקון אחד.

קרן ויינמן: התיקון הוא בסעיף ה(3).

קרן ויינמן: המשמעות של מה שכתוב זה שהפרסום יהיה ברשומות.

קרן ויינמן: לאחר ששוחחתי עם נציגי משרד הפנים וכן עם הנציגים פה הוסכם שהפרסום יהיה בעיתונות, לא ברשומות.

גדעון סער: גם בעיתונות וגם ברשומות, או רק בעיתונות?

איילת פישמן: רק בעיתונות.

גדעון סער: אין ליושב-ראש בעיה עם זה, נכון?

קרן ויינמן: נכון.

קרן ויינמן: אנחנו יכולים לפרסם בשניהם, אבל בדרך כלל מפרסמים בעיתונות דברים.

גדעון סער: אנחנו מאשרים את סעיף 1 עם התיקון שהציעה היועצת המשפטית.

קרן ויינמן: יפריע לכם אם נסחית החוק תרצה לכתוב בכל העיתונות היומית שיצאה ב12 החודשים האחרונים?

איילת פישמן: אנחנו מפרסמים גם בעיתונים בשפות שונות שיוצאים פעם בשבוע.

קרן ויינמן: יותר מזה תוכלו לפרסם, פחות לא.

גדעון סער: אנחנו מאשרים את סעיף 1.

גדעון סער: חבר הכנסת יצחק לוי יזם את החקיקה של סעיף 2.

גדעון סער: הנושא גם עלה בישיבה האחרונה של ועדת הבחירות המרכזית.

גדעון סער: חבר הכנסת לוי, האם צריך להכניס בנוסח שינוי כזה או אחר?

יצחק לוי: אני חושב שלא צריך.

יצחק לוי: נניח שיש בניצן ישוב ותיק.

יצחק לוי: האם אפשר יהיה להציב שם קלפי עם מעטפות כפולות?

יצחק לוי: זה לא סותר את החוק.

תמי אדרי: טכנית אין בעיה לשים מעטפות, אבל אם נשים בניצן, אז למה שלא נשים בכל מקום?

יצחק לוי: צריך לחרוג במקומות שאנחנו יודעים מראש שיש בהם קבוצה גדולה של מפונים.

דורית ואג: הם גרים בניצן בלי שהעבירו את הכתובת?

יצחק לוי: הם לא העבירו כי הם נמצאים בניצן במגורים זמניים.

יצחק לוי: יכול להיות שהם לא רוצים להעביר עד שהם לא ידעו לאן הם רוצים ללכת.

יצחק לוי: יש לנו 3,4 מקומות שיש בהם ריכוזים.

יצחק לוי: יש בניצן, ביד-בנימין.

תמי אדרי: מה המרחק בין ניצן לאשקלון?

יצחק לוי: זה לא משנה, צריכים 400 אנשים לנסוע.

יצחק לוי: יש להם קלפי במקום.

תמי אדרי: אבל אם היא לא נגישה, אז יש לנו בעיה.

יצחק לוי: אני מבקש שגם אם היא לא נגישה.

יצחק לוי: .

גדעון סער: כתוב בדברי ההסבר שהחוק הוא לאלה אשר טרם עברו להתגורר במקום מגורים קבוע.

גדעון סער: בחוק עצמו אין אלטרנטיבה אחרת.

גדעון סער: .

איילת פישמן: מי שעבר ושינה את מענו יוכל להצביע.

איילת פישמן: .

גדעון סער: זה לא כתוב פה.

איילת פישמן: זה לא צריך להיות כתוב.

גדעון סער: את חייבת למען הסר ספק לכתוב את זה, כי פה אומרים לגבי תושבי הישובים האלה.

גדעון סער: .

איילת פישמן: החוק מתייחס למי שמענו עדיין רשום באחד היישובים האלה.

איילת פישמן: אם עברתי מגורים ושיניתי את המען אני אצביע במקום החדש.

גדעון סער: אוקיי, זה פותר את זה.

גדעון סער: מה עמדתכם לגבי העניין שהעלה חבר הכנסת לוי?

איילת פישמן: אני חושבת שככל שנמעט בחריגות כך ייטב.

איילת פישמן: אנחנו מוכנים לבדוק אם הקלפי בניצן עומדת בקריטריונים של הנגישות.

גדעון סער: אין בניצן קלפי שעונה לסעיף 68א?

גדעון סער: כתוב שיש לפחות קלפי אחת שמותאמת לאנשים מוגבלים בניידות בכל יישוב.

גדעון סער: מן הסתם יש גם בניצן.

איילת פישמן: זה קצת יותר בעייתי ביישובים הקטנים שבהם מספר מבני הציבור שעומדים לרשותנו מצומצם.

גדעון סער: אז לא צריך לכתוב את מה שכתוב פה בדברי ההסבר.

יצחק לוי: אני מניח שאפשר למצוא מקום בניצן.

יצחק לוי: בכל יישוב אפשר למצוא מקום שיהיה נגיש.

יצחק לוי: כיוון שאנחנו לא יודעים איפה יהיו הריכוזים בעוד שלושה חודשים, אז אפשר למצוא ניסוח שיאפשר העמדת קלפי של מעטפות בשני המקומות שכרגע אנחנו יודעים שיש בהם ריכוזים.

יצחק לוי: אין לי ספק שאפשר למצוא מקום נגיש.

גדעון סער: מה יקרה אם נכתוב שקלפי לפי הוראות סעיף 68א תוצב באחת.

גדעון סער: .?

איילת פישמן: ברגע שאתה אומר לפי סעיף 68א אתה מחייב את עצמך לעמוד בקריטריונים של הנגישות.

יצחק לוי: מה הקריטריונים של נגישות?

דורית ואג: שאפשר להגיע עם כסא גלגלים לתוך הקלפי.

איילת פישמן: שיש רוחב מסוים של דלת, שיש מעבר.

יצחק לוי: את משערת שיש מקום שאין כזה דבר?

תמי אדרי: בוודאי שיש.

גדעון סער: איילת, האם אתם יכולים לבדוק אם יש בריכוזים האלה קלפי כזאת?

תמי אדרי: שלחנו בן אדם לשם.

גדעון סער: אנחנו לא יודעים היום אם יש קלפי לפי 68א?

תמי אדרי: כרגע אין.

תמי אדרי: נניח שנגדיר בחוק את שני היישובים שאתה רוצה.

תמי אדרי: .

גדעון סער: מה הבעיה שהם ייסעו?

יצחק לוי: אין בעיה, אני רק לא רוצה שיגידו שאנחנו שלומיאלים בכך שאנחנו לא יכולים להציב קלפי במקום שיש בו 400 משפחות.

גדעון סער: אנחנו לא יכולים לעשות חוק ברמות רזולוציה של חריג.

גדעון סער: אני מסכים שבנושא הזה צריך ללכת במגמה שבשני האתרים יהיה פתרון לפי סעיף 68א.

גדעון סער: זה דבר שאנחנו יכולים לטפל בו גם בוועדת הבחירות המרכזית, אנחנו לא חייבים בהתאם לזה לנסח את החוק.

גדעון סער: אני מבקש שרוח הדברים של הוועדה תועבר ליושבת-ראש ועדת הבחירות המרכזית.

תמי אדרי: ניצן ויד-בנימין?

גדעון סער: אני מבקש שבשני האתרים האלה יהיה פתרון לפי 68א.

גדעון סער: הוועדה צריכה להתעסק בזה.

גדעון סער: אם אני יכול לדעת שכבר נערכים לזה לוגיסטית.

גדעון סער: .

דלית דרור: למה לא לנתק בשתי הקלפיות האלה בין הנגישות למוגבלים וההצבעה של המפונים?

דלית דרור: למה לא לכתוב שבשתי הקלפיות האלו - על אף שהן לא נגישות - יהיו מעטפות כפולות?

גדעון סער: אפשר להכניס את זה לחקיקה?

דלית דרור: זאת הוראה שעה לבעיה שנוצרה.

תמי אדרי: זה לא טוב, כי מחר יבואו עוד יישובים.

גדעון סער: אני יכול להכניס סעיף שאומר שבשני הריכוזים האלה יהיה פתרון לפי סעיף 68א, או שאנשים יוכלו להצביע שם על אף שאין פתרון לפי סעיף 68א.

יצחק לוי: אפשר לכתוב שוועדת הבחירות המרכזית תהיה רשאית להציב את הקלפיות על אף שהן לא לפי סעיף 68א.

יצחק לוי: .

דורית ואג: יתחילו אז לחצים בכל מקום.

גדעון סער: זה לצורך פתרון הצבעה למפונים.

קרן ויינמן: על אלה אנשים אנחנו מדברים?

קרן ויינמן: על אלה ששמם רשום ברשימת הבוחרים של אחד מהיישובים?

גדעון סער: ומה אם בוועדה יהיו 3 נגד 3?

יצחק לוי: לא יהיה ויכוח.

יצחק לוי: ועדת הבחירות המרכזית תהיה רשאית לקבוע קלפיות מיוחדות.

תמי אדרי: הבעיה היא שאת הקלפיות האחרות לא נדע.

יצחק לוי: למה שלא תדעי?

תמי אדרי: כי אולי תוסיפו.

יצחק לוי: תוסיפי עוד שתיים למונגשות.

יצחק לוי: תודיעי שהשתיים האלו אינן מונגשות.

תמי אדרי: אבל אז יבוא ארגון הנכים.

גדעון סער: אני מציע להוסיף סעיף שיגיד את הדברים הבאים: ואולם יושב-ראש ועדת הבחירות המרכזית, בהתייעצות עם סגניו, יוכלו לקבוע לפי סעיף 68א הצבעת ריכוזי תושבים שפונו מהיישובים המוזכרים פה.

תמי אדרי: מאיזה ריכוז?

יצחק לוי: אני סומך על השופטת בייניש שתחליט על זה.

דורית ואג: צריך לקבוע מינימום של אנשים.

יצחק לוי: לא יאוחר מ40 יום לפני הבחירות.

קרן ויינמן: הסעיף שאני מוסיפה מסמיך את יושב-ראש ועדת הבחירות המרכזית, בהתייעצות עם סגניו, לקבוע קלפיות נוספות.

קרן ויינמן: .

גדעון סער: קלפיות נוספות שההצבעה בהן תהיה לפי 68א.

קרן ויינמן: לאותם אנשים ששמם עדיין לא רשום.

איילת פישמן: צריך להוסיף את המילים "על אף שאינן נגישות", כי אנחנו עלולים להסתבך עם ארגוני הנכים.

גדעון סער: חשוב שזה יהיה סמכות שמוגדרת ליוצאי היישובים שמוזכרים בחוק.

קרן ויינמן: והם לא רשומים.

קרן ויינמן: מה זה ריכוז?

קרן ויינמן: מעל לכמה בוחרים?

יצחק לוי: היה נוח לי אם השופטת היא זאת שתקבע את השיעור.

איילת פישמן: אני חושבת על המספר 100.

יצחק לוי: אני מציע שלא יהיה מספר.

יצחק לוי: תשאירי את זה לשופטת.

גדעון סער: מה הבעיה שניתן שיקול דעת לשופטת?

גדעון סער: האלטרנטיבה היא לעשות שני מקומות ולגמור את העניין.

איילת פישמן: אבל גם חבר הכנסת יצחק לוי אומר שהוא לא מתחייב שאלה שני המקומות היחידים.

יצחק לוי: אם אין ברירה אני מסכים לשני המקומות.

גדעון סער: האם מבחינה לוגיסטית תהיה בעיה לשים קלפיות ולעשות הצבעה ביישובים האלה?

איילת פישמן: קלפי יש ממילא.

איילת פישמן: כל הבקשה היא להוסיף שם את המעטפות הכפולות.

קרן ויינמן: מה דעתכם שנוסיף שהוא רשאי להצביע בכל קלפי שנקבעה לפי הוראות סעיף 68א, וכן בקלפי שתוצב ביישוב ניצן או ביישוב יד בנימין..?

גדעון סער: יד בנימין זה יישוב?

יצחק לוי: כן.

איילת פישמן: צריך לכתוב את המילים "על אף שאינן נגישות".

גדעון סער: נכתוב את שני היישובים.

דורית ואג: אם תהיה תשובה לגבי אחד מהיישובים אפשר יהיה להוריד אותו מהחוק.

יצחק לוי: אפשר גם לנסוע ליד בנימין כדי לראות.

איילת פישמן: בואו נשאיר את שני היישובים לעת עתה.

קרן ויינמן: אתם רוצים שאני אניח את זה רק מחר ואז תוכלו לעשות רוויזיה?

גדעון סער: אפשר להניח את זה מחר, כי בכל מקרה נצביע ביום רביעי.

קרן ויינמן: אני אניח את זה מחר.

קרן ויינמן: עד אז אפשר יהיה לעשות רוויזיה.

גדעון סער: לא צריך רוויזיה.

קרן ויינמן: מונח עוד דף של תיקונים טכניים שלא עשינו אותם בתיקון מספר 54 והיינו צריכים לעשות.

קרן ויינמן: התיקון הראשון זה שבמקום "מעטפות" יהיה "מעטפת".

קרן ויינמן: סעיף 3 ו4 נוגעים לזה שתיקנו את הדרך להזדהות.

קרן ויינמן: גם שוטרים יוכלו להזדהות באחד מהאמצעים האלה, לא רק בתעודת זהות.

קרן ויינמן: סעיף 4 אומר שזאת תהיה עבירה פלילית להזדהות ברשיון שהוא לא שלך או בדרכון שהוא לא שלך.

גדעון סער: בסדר.

קרן ויינמן: אני רוצה להוסיף את 4 הסעיפים האלה לקריאה שנייה ושלישית.

גדעון סער: מי בעד התיקון כפי שתיקנו אותו כאן?

גדעון סער: ה צ ב ע ה בעד - 2 נגד - 0 אושר